ΓΡΑΠΤΗ ΕΡΩΤΗΣΗ E-3101/02

υποβολή: Torben Lund (PSE) προς την Επιτροπή

(29 Οκτωβρίου 2002)

Θέμα: PPD — απαγόρευση των επικίνδυνων ουσιών στα καλλυντικά

Ορισμένα καλλυντικά περιέχουν χημικές ουσίες που δεν έχουν ερευνηθεί επαρκώς. Δυστυχώς, σε πολλές περιπτώσεις, διάφορα δημοφιλή προϊόντα καθημερινής χρήσης, όπως αρώματα, σπρέι για τα μαλλιά, μανό ή μάσκαρα, προκαλούν αλλεργικές αντιδράσεις σε πολλούς καταναλωτές.

Ο τομέας των καλλυντικών βρίσκεται σε συνεχή ανάπτυξη και διεξάγονται διάφορες αναλύσεις στη διάρκεια του έτους. Όταν οι αναλύσεις αυτές δείχνουν ότι μια συγκεκριμένη ουσία είναι βλαβερή για τηνγεία, η εν λόγω ουσία πρέπει να απαγορεύεται το ταχύτερο δυνατόν — πράγμα, όμως, που σπάνια γίνεται κατά τρόπο ικανοποιητικό. Το Δανικό Κέντρο Τοξικολογίας δοκίμασε την ουσία 2-χλώριο-p-PD, η οποία επιτρέπεται, και το αποτέλεσμα στο οποίο κατέληξε ήταν ότι η ουσία αυτή είναι τουλάχιστον εξίσου αλλεργική με το p-PD, το οποίο όμως απαγορεύεται. Συνεπώς, ζητείται από την Επιτροπή να μεριμνήσει ώστε η αρμόδια επιστημονική επιτροπή να δώσει τη γνώμη της επί των αναλύσεων αυτών, να προβεί σε αξιολογήσεις και να λάβει τα προσήκοντα μέτρα. Επίσης, ζητείται από την Επιτροπή να διευκρινίσει πόσες ουσίες βρίσκονται σε καλλυντικά, χωρίς να έχουνποβληθεί σε έρευνα και αξιολόγηση. Τέλος, καλείται η Επιτροπή να αναφέρει ποια είναι η θέση του νομοθέτη της ΕΕ, ιδίως σε ό,τι αφορά την επιθυμία των καταναλωτών να έχουν πρόσβαση στις αναλύσεις κινδύνων και επιπτώσεων στηνγεία που έχει πραγματοποιήσει ένας παραγωγός για τα προϊόντα του, καθώς και να σχολιάσει τις ενέργειες που προτίθεται να αναλάβει προκειμένου να διασφαλίσει την καλύτερη δυνατή πληροφόρηση των καταναλωτών.

Απάντηση του κ. Liikanen εξ ονόματος της Επιτροπής

(12 Δεκεμβρίου 2002)

Η οδηγία 76/768/ΕΟΚ του Συμβουλίου(1) αποβλέπει στην προστασία της δημόσιαςγείας εγγυώμενη τη διάθεση μόνο ασφαλών καλλυντικών προϊόντων στην αγορά, συνυπολογίζοντας τις οικονομικές και τεχνολογικές επιταγές. Εφόσον ένας από τους κύριους στόχους της εν λόγω οδηγίας είναι η προστασία της δημόσιαςγείας, ως γενική αρχή ορίζεται ότι μόνο καλλυντικά προϊόντα που δεν δύνανται να προκαλέσουν βλάβη στην ανθρώπινηγεία θα διατίθενται στην αγορά (άρθρο 2 της οδηγίας). Ως εκ τούτου, τα καλλυντικά προϊόντα μπορούν να περιέχουν μόνο ασφαλή συστατικά. Ουσίες που δεν είναι ασφαλείς δεν πρέπει να χρησιμοποιούνται.

Για να διασφαλιστεί αυτό ελήφθησαν μέτρα: π.χ., ορισμένες ουσίες δεν πρέπει να περιέχονται στα καλλυντικά προϊόντα (παράρτημα II της οδηγίας) ή ορισμένες ουσίες δεν πρέπει ναπερβαίνουν τη μέγιστη επιτρεπόμενη συγκέντρωση ή πρέπει να χρησιμοποιούνταιπό όρους (παράρτημα III της οδηγίας). Επιπροσθέτως,ποχρεούται ο παρασκευαστής ή ο αντιπρόσωπός του ή το πρόσωπο με εντολή του οποίου παρασκευάζεται ένα καλλυντικό προϊόν ή ο αρμόδιος για τη διάθεση ενός εισαγόμενου καλλυντικού προϊόντος στην κοινοτική αγορά να διασφαλίζει την απρόσκοπτη πρόσβαση των αρχών των κρατών μελών σε πληροφορίες σχετικές με τα καλλυντικά προϊόντα του με σκοπό τη διεξαγωγή ελέγχων (άρθρο 7α της οδηγίας). Ο φάκελος για την ασφάλεια του προϊόντος πρέπει να περιέχει την αξιολόγηση της ασφάλειας του τελικού προϊόντος για την ανθρώπινηγεία, λαμβάνονταςπόψη τις γενικές τοξικολογικές ιδιότητες των συστατικών του.

Προς το παρόν, η Επιτροπή εξετάζει όλες τις πτυχές που αφορούν τη χρήση βαφών μαλλιών σε καλλυντικά προϊόντα και τον αντίκτυπό τους στηνγεία των καταναλωτών. Είναι σαφώς σημαντικό όλα τα μέτρα που λαμβάνονται να εξυπηρετούν την ενημέρωση των καταναλωτών και την προστασία της δημόσιαςγείας.

Για το σκοπό αυτό, η Επιστημονική επιτροπή για τα καλλυντικά προϊόντα και τα μη εδώδιμα προϊόντα (ΕΕΚΠΜΕΠ) εξουσιοδοτείται να γνωμοδοτεί επί θεμάτων που αφορούν τηνγεία των καταναλωτών και την ασφάλεια στον τομέα των καλλυντικών, βάσει επιστημονικών δεδομένων. Μόλις η ΕΕΚΠΜΕΠ οριστικοποιεί τη γνωμοδότησή της για κάθε φάκελο πουποβάλλεται προς αξιολόγηση του κινδύνου, η Επιτροπή προβαίνει στις απαραίτητες ενέργειες ώστε να προσαρμοστούν τα παραρτήματα της οδηγίας 76/768/ΕΟΚ. Επί του παρόντος, 17 βαφές μαλλιών (από τις οποίες οι 12 χρησιμοποιούνται σε σκευάσματα μόνιμων βαφών μαλλιών) απαγορεύθηκαν και 60 βαφές μαλλιών (από τις οποίες οι 47 χρησιμοποιούνται σε σκευάσματα μόνιμων βαφών μαλλιών) συμπεριελήφθησαν στο παράρτημα III της οδηγίας.

Βάσει γνωμοδότησης της ΕΕΚΠΜΕΠ, όσον αφορά την ειδική βαφή μαλλιών παρα-φαινυλενοδιαμίνη (PPD) εισήχθη στην οδηγία (παράρτημα III, αριθ. 8) μέγιστο όριο συγκέντρωσης 6 % σε καλλυντικά προϊόντα. Ωστόσο, προσφάτως, η PPD αποτελεί αντικείμενο επαναξιολόγησης. Η ΕΕΚΠΜΕΠ, σε γνωμοδότησή της που εγκρίθηκε στις 27 Φεβρουαρίου 2002, δήλωσε ότι, αφενός, τα στοιχεία πουποβλήθηκαν δεν επαρκούν για τη διενέργεια της ενδεικνυόμενης αξιολόγησης του κινδύνου και, αφετέρου, θα απαιτηθούν πρόσθετα δεδομένα πριν από οποιαδήποτε περαιτέρω εξέταση. Ως εκ τούτου, η Επιτροπή θα καλέσει τη βιομηχανία να προσκομίσει επειγόντως τα απαραίτητα στοιχεία προκειμένου να ολοκληρωθεί η αξιολόγηση του κινδύνου. Η Επιτροπή θα εξετάσει τα κατάλληλα μέτρα σε σχέση με την PPD. Η άλλη βαφή μαλλιών που αναφέρεται, η 2-χλώριο-π-φαινυλενοδιαμίνη, αξιολογήθηκε και εγκρίθηκε γνωμοδότηση στις 4 Οκτωβρίου 1991. Πράγματι θα ήταν εφικτή η επαναξιολόγηση της 2-χλώριο-π-φαινυλενοδιαμίνης επί τη βάση νέων επιστημονικών στοιχείων. Για το λόγο αυτό, η Επιτροπή ζητεί τα στοιχεία που δημοσίευσε το Δανικό Κέντρο Τοξικολογίας να μεταβιβαστούν στην ΕΕΚΠΜΕΠ, την οποία καλεί να αποφανθεί ως ειδική.

Εφόσον τα καλλυντικά προϊόντα ακόμη καιπό συνήθεις συνθήκες χρήσης μπορούν να προκαλέσουν ανεπιθύμητα αποτελέσματα, ο παρασκευαστής ή ο αρμόδιος για τη διάθεση καλλυντικών προϊόντων στην αγορά συγκεντρώνει στοιχεία για τα εν λόγω αποτελέσματα στο φάκελο για την ασφάλεια του προϊόντος. Ο τρόπος με τον οποίο το κοινό δύναται να αποκτήσει πρόσβαση στις πληροφορίες αυτές εξετάζεται κατά τη διαδικασία έγκρισης της 7ης τροποποίησης της οδηγίας για τα καλλυντικά.

(1) Οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα, ΕΕ L 262 της 27.9.1976.